**N Á R O D NÁ R A D A S L O V E N S K E J R E P U B L I K Y**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VI. volebné obdobie**

**Návrh**

**Zákon**

z .... 2013,

**ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 36/2005 Z. z. o rodine a o zmene a doplnení niektorých zákonov v znení uznesenia Ústavného súdu Slovenskej republiky č. 297/2005 Z. z., nálezu Ústavného súdu Slovenskej republiky č. 615/2006 Z. z., zákona č. 201/2008 Z. z.,  zákona č. 217/2010 Z. z.,  nálezu Ústavného súdu Slovenskej republiky č. 290/2011 Z. z. sa mení a dopĺňa takto:

**1.** § 76 sa dopĺňa odsekmi 3 až 5, ktoré znejú:

„(3) Ak ide o omeškanie s plnením výživného, má oprávnený právo požadovať popri plnení úroky z omeškania. Pri plnení výživného sa plnenie započíta najprv na istinu a potom na úroky z omeškania.

(4) Výška úrokov z omeškania podľa odseku 3 sa určuje podľa osobitného predpisu.16)

(5) Na účely úrokov z omeškania je povinný v omeškaní, ak nesplní výživné v lehote jedného mesiaca odo dňa splatnosti, ak tento zákon neustanovuje inak.“.

Poznámka pod čiarou k odkazu 16 znie:

„16) § 517 ods. 2 Občianskeho zákonníka.“.

**2.** V § 77 ods. 1 tretej vete sa na konci bodka nahrádza bodkočiarkou a pripájajú sa tieto slová: „úroky z omeškania zo spätne priznaného výživného možno požadovať, len ak je povinný v omeškaní s plnením výživného spätne priznaného rozhodnutím súdu.“.

**3.** V § 79 ods. 1 sa na konci pripájajú tieto slová: „a z neuhradenej sumy úroky z omeškania podľa osobitného predpisu.16)“.

**4.** Za § 119 sa vkladá § 119a, ktorý vrátane nadpisu znie:

„§ 119a

Prechodné ustanovenie k úpravám účinným od 1. júna 2013

Omeškanie s plnením výživného, ktoré vzniklo pred 1. júnom 2013, sa riadi podľa doterajších predpisov účinných do 31. mája 2013.“.

**Čl. II**

 Zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení zákona Národnej rady Slovenskej republiky č. 89/1993 Z. z., zákona Národnej rady Slovenskej republiky č. 150/1993 Z. z., zákona Národnej rady Slovenskej republiky č. 85/1994 Z .z., zákona Národnej rady Slovenskej republiky č. 232/1995 Z. z., zákona č. 12/1998 Z. z., zákona č. 457/2000 Z. z., zákona č. 162/2001 Z. z., zákona č. 418/2002 Z. z., zákona č. 531/2003 Z. z., zákona č. 215/2004 Z. z., zákona č. 382/2004 Z. z., zákona č. 420/2004 Z. z., zákona č. 432/2004 Z. z., zákona č. 341/2005 Z. z., zákona č. 621/2005 Z. z., zákona č. 24/2007 Z. z., zákona č. 273/2007 Z. z., zákona č. 330/2007 Z. z., zákona č. 511/2007 Z. z., zákona č. 264/2008 Z. z., zákona č. 465/2008 Z. z., zákona č. 71/2009 Z. z., zákona č. 503/2009 Z. z., zákona č. 136/2010 Z. z., zákona č. 381/2011 Z. z. a zákona č. 286/2012 Z. z. sa mení takto:

V § 4 ods. 2 písm. e) sa slová „ako aj v konaní o jeho zvýšení“ nahrádzajú slovami „v konaní o jeho zvýšení, ako aj v konaní o uplatnení práva na zaplatenie úrokov z omeškania s plnením výživného“.

**Čl. III**

Tento zákon nadobúda účinnosť 1. júna 2013.